జై లవ కుశ రికార్డు.. వారం రోజుల్లో రూ.100కోట్లు
Highlights
ఎన్టీఆర్ తొలిసారి త్రిపాత్రాభినయం చేసిన సినిమా జై లవ కుశ
రికార్డులు బద్దలు కొడుతున్న జై లవ కుశ
రూ.100కోట్ల క్లబ్ లో చేరిన జై లవ కుశ
ఎన్టీఆర్ తొలిసారి త్రిపాత్రాభినయం చేసిన చిత్రం ‘జై లవ కుశ’. బాబీ దర్శకత్వం వహించిన ఈ చిత్రం రికార్డుల వర్షం కురిపిస్తోంది. కేవలం విడుదలైన మూడు రోజుల్లోనూ రూ.75కోట్లు కొల్లగొట్టిన ఈ సినిమా.. వారం రోజుల్లో రూ.100కోట్ల క్లబ్ లో చేరింది. యూఎస్ లోనూ అత్యధిక వసూళ్లు రాబడుతోంది ఈ చిత్రం.
 
ఎన్టీఆర్ కెరిర్ లో రూ.100కోట్లు సాధించిన మూడో చిత్రం ఇది. ఇప్పటికే ‘ నాన్నకు ప్రేమతో’, జనా గ్యారేజ్ లతో ఈ క్రెడిట్ ని సాధించగా.. తాజాగా జై లవ కుశ కూడా ఈ జాబితాలోకి చేరిపోయింది. ఈ సినిమాలోని జై పాత్రకు విశేష స్పందన లభిస్తోంది. రాశీఖన్నా, నివేదా థామస్ లు హీరోయిన్లుగా నటించారు.
 
ఈ సందర్భంగా చిత్ర నిర్మాత నందమూరి కళ్యాణ్‌ రామ్‌ హర్షం వ్యక్తంచేశారు. అభిమానులందరికీ ట్విట్టర్‌లో ధన్యవాదాలు తెలిపారు. ‘ప్రపంచంలోని తెలుగు చిత్ర అభిమానులు అందరికీ ధన్యవాదాలు’ అని ఆయన ట్వీట్ చేశారు.
Last Updated 25, Mar 2018, 11:39 PM IST